Нимфа
Нимфите () в древногръцката митология, за разлика от гръцките богини, са второстепенни женски божества.

Обикновено олицетворяват природата и са свързани (считани за покровителки) с конкретно място или природна забележителност. Често се изобразяват като млади, красиви и изящни девойки. Някои са безсмъртни, други не са, но за сметка на това те се отличават с изключително дълголетие.

Нимфи присъстват в много класически произведения на изкуството, литературата, митологията и белетристиката.

Списък 

Най-общо, нимфите се делят на:

 Небесни нимфи
 хеспериди – нимфи пазителки на дървото със златни ябълки.
 дриади – нимфи на дърветата
 хамадриади
 плеяди – дъщери на титана Атлант и океанидата Плейона

 Земни нимфи
 мелиади – нимфи на ясена и плодните дървета, родени от кръвта на Уран
 лимониади – богини на ливадите
 ореади – горски нимфи, които се казвали според името на гората, която обитавали – Киферониди, Пелиади и др.
 епимелиади
 хелиади – сестри на Фаетон. След неговата смърт (със запалената колесница на баща си – Хелиос те изпаднали в безутешна скръб. Дни наред плачели до мястото където Фаетон умрял. Боговете се смилили над тях и ги превърнали в тополи, а сълзите им в кехлибар
 напеи – нимфи на планинските долини

 Морски нимфи
 наяди – нимфи на сладководните потоци и езера. Има 5 вида наяди:
 лимнади – нимфи на езерата
 Pegaiai – нимфи на извори
 Krinaia – нимфи на извори, фонтани
 Potameides – нимфи на реки и потоци
 Eleionomai – нимфи на блата и тресавища
 нереиди – морски нимфи, дъщери на морския старец Нерей
 океаниди – морски нимфи, дъщери на титана Океан.

 Други нимфи
 музи
 лампади (Подземното царство, спътнички на Хеката)
 сирени
 менади

Вижте също 
 Родословно дърво на гръцки богове

Източници

Външни препратки 
 Нимфи
 Loggia.com 
 Timeless Myths
 Paleothea.com